Antvorskov

Antvorskov var et kloster på Sjælland, ikke langt fra dagens by Slagelse.

 Historie 
Klosteret ble anlagt i 1164 av Valdemar den store, som kloster for den katolske Johannitterordenen. Prioren var overhode for samtlige av ordenens andre klostre i Skandinavia.Antvorskov Kloster, Salmonsens konversationsleksikon Hans Tausen, som reformerte den danske kirka, bodde på klosteret, og det var herfra han startet reformasjonen. 

Under kong Fredrik II ble klosteret gjort om til et kongelig slott, og han døde her i 1588. I 1584 var ombyggingen – kirketårnet ble utstyrt med et svært høyt spir - var såpass fullført at herredagen kunne avholdes der i juli. Deretter lot kong Frederik sønnen, den senere Christian IV, hylles i Ringsted. Prinsen gikk på skolen i Sorø fra august 1584, og kongen ble boende på Antvorskov en stund for å holde øye med oppdragelsen hans. I april 1585 fikk Frederik II vedtatt et forbud mot omtale av Antvorskov som et «kloster» eller som noe annet enn «slott». Skulle noen glemme seg, måtte de bøte en levende okse. Peter Hvilshøj Andersen Vinilandicus: Kunstværket

Etter Frederik 2.s død ble Antvorskov gjort om til et kongelig len, som Frederik IV senere endret til et grevskap til sin elskerinne Elisabeth Helene von Vieregg. Da hun døde, gikk grevskapet tilbake til kronen. 

I perioden 1717–1763 var Antvorskov et av Danmarks 12 rytterdistrikter. Inntektene fra disse distriktene var det økonomiske grunnlaget for hæren, og soldatene ble innkvartert på det gamle slottet. I 1774 ble Antvorskov delt inn i ni herregårder.

I dag er det bare ruiner tilbake av bygningene. 

 Referanser 

 Eksterne lenker 
 Antvorskov på Lexopen 

Kategori:Katolske klostre
Kategori:Johannitterordenens klostre
Kategori:Klostre i Danmark
Kategori:Tidligere danske klostre
Kategori:Slott i Danmark
Kategori:Klosterruiner
Kategori:Etableringer i 1164
Kategori:Byggverk i Slagelse kommune
Kategori:Ruiner i Danmark